CELEX: 62011TB0445
Language: et
Date: 2013-01-11 00:00:00
Title: Liidetud kohtuasjad T-445/11 ja T-88/12: Üldkohtu 11. jaanuari 2013 . aasta määrus — Charron Inox ja Almet versus nõukogu ja komisjon (Tühistamishagi — Kahju hüvitamise nõue — Dumping — Teatavate Hiinast pärit roostevabast terasest õmblusteta torude import — Ajutine dumpinguvastane tollimaks — Otsuse tegemise vajaduse äralangemine — Lõplik dumpinguvastane tollimaks — Hagi, mis on osaliselt ilmselgelt vastuvõetamatu ning osaliselt ilmselgelt ilma igasuguse õigusliku aluseta)

9.3.2013   
            
            
               ET
            
            
               Euroopa Liidu Teataja
            
            
               C 71/21
            
         Üldkohtu 11. jaanuari 2013. aasta määrus — Charron Inox ja Almet versus nõukogu ja komisjon
   (Liidetud kohtuasjad T-445/11 ja T-88/12) (1)
   
   (Tühistamishagi - Kahju hüvitamise nõue - Dumping - Teatavate Hiinast pärit roostevabast terasest õmblusteta torude import - Ajutine dumpinguvastane tollimaks - Otsuse tegemise vajaduse äralangemine - Lõplik dumpinguvastane tollimaks - Hagi, mis on osaliselt ilmselgelt vastuvõetamatu ning osaliselt ilmselgelt ilma igasuguse õigusliku aluseta)
   2013/C 71/33
   Kohtumenetluse keel: prantsuse
   
      Pooled
   
   
      Hagejad: Charron Inox (Marseille, Prantsusmaa) ja Almet (Satolas-et-Bonce, Prantsusmaa) (esindaja: advokaat P.-O. Koubi-Flotte)
   
      Kostjad: Euroopa Liidu Nõukogu (esindajad: J.-P. Hix, keda abistasid advokaadid G. Berrisch ja A. Polcyn) (kohtuasi T-88/12) ja Euroopa Komisjon (esindajad: B. Stromsky ja S. Thomas) (kohtuasi T-445/11)
   
      Kostjaks oleva nõukogu toetuseks menetlusse astuja: Euroopa Komisjon (esindajad: B. Stromsky ja S. Thomas) (kohtuasi T-88/12)
   
      Ese
   
   Kohtuasjas T-445/11 esimese võimalusena: nõue tühistada komisjoni 27. juuni 2011. aasta määrus (EL) nr 627/2011, millega kehtestatakse ajutine dumpinguvastane tollimaks teatavate Hiina Rahvavabariigist pärit roostevabast terasest õmblusteta torude impordi suhtes (ELT L 169, lk 1), ja teise võimalusena: nõue hüvitada kahju, mis hagejatel väidetavalt tekkis seetõttu, et nimetatud määrus otsekohe jõustus, ning kohtuasjas T-88/12 esimese võimalusena: nõue tühistada nõukogu 14. detsembri 2011. aasta rakendusmäärus (EL) nr 1331/2011, millega kehtestatakse teatavate Hiina Rahvavabariigist pärinevate roostevabast terasest õmblusteta torude impordi suhtes lõplik dumpinguvastane tollimaks ning nõutakse lõplikult sisse kõnealuse impordi suhtes kehtestatud ajutine tollimaks (ELT L 336, lk 6), ja teise võimalusena: nõue hüvitada kahju, mis hagejatel väidetavalt tekkis selle määrusega ette nähtud ajutiste tollimaksude lõpliku sissenõudmise tõttu.
   
      Resolutsioon
   
   
               1.
            
            
               Liita kohtuasjad T-445/11 ja T-88/12 määruse tegemise huvides.
            
         
               2.
            
            
               Liita kohtuasjades T-445/11 ja T-88/12 esitatud vastuvõetamatuse väited asja sisuliste küsimuste lahendamisega.
            
         
               3.
            
            
               Vajadus kohtuasja T-445/11 üle otsustada on ära langenud.
            
         
               4.
            
            
               Jätta hagi, mis on osaliselt ilmselgelt vastuvõetamatu ning osaliselt ilmselgelt ilma igasuguse õigusliku aluseta, kohtuasjas T-88/12 rahuldamata.
            
         
               5.
            
            
               Jätta Charron Inoxi ja Almeti kohtukulud kohtuasjas T-445/11 nende endi kanda.
            
         
               6.
            
            
               Jätta kohtuasjas T-88/12 Charron Inox ja Almeti kanda nende endi kohtukulud ja mõista nendelt välja Euroopa Liidu Nõukogu kohtukulud.
            
         
               7.
            
            
               Jätta Euroopa Komisjoni kohtukulud kohtuasjas T-88/12 tema enda kanda.
            
         
      (1)  ELT C 290, 1.10.2011.